stanford-oval/wikipedia huggingface dataset:
תומאס וולזי
מדיניות פנים

לחשמן וולזי היה יותר כוח פוליטי מאשר לכל נושא משרה כמעט בהיסטוריה הבריטית. במשך רוב שנות שירותו בחצר, היה איש אמונו של המלך וזכה ביד חופשית לשליטה בפועל, בתקופה בה הנרי היה צעיר למדי ולא שאב עניין מעיסוקי השלטון השוטפים.
וולזי ביצע רפורמות במדיניות המיסוי והמשפט במטרה ליצור יציבות ותמיכה עממית נרחבת בשלטון. היד הוכבדה על אצילים ובעלי אדמות שחרגו מסמכותם. נחקק חוק גידור שאסר על בעלי אדמות לגדר ולשייך לעצמם קרקע מעבר למה שהותר להם והחוק נאכף בקפדנות. במקביל נפתח בית משפט לעתירות עבור עניים ופשוטי-עם. כמו כן עשה וולזי ניסיון לבצע פיקוח על מחירי הבשר בלונדון למניעת ספסרות.
מבחינה דתית ניסה וולזי להגביל את ההכנסות ממשרות כהונה, על אף שהוא-עצמו נהנה מהכנסות נכבדות כתוצאה מתפקידיו הכנסייתיים.
חיים אישיים

על אף שככומר קתולי בכיר לא היה נשוי, ניהל וולזי חיי אישות עם אשה בשם ג'ואן לארק (Joan Larke, ילידת 1490 לערך). מחיי אישות אלה נולדו שני ילדים שהגיעו לבגרות, בן בשם תומאס וינטר (יליד 1510 לערך) ובת בשם דורותי (ילידת 1512 לערך).
וולזי היה בעל טעם ועניין בארכיטקטורה. בשנת 1514 חכר שטח על התמזה מצפון ללונדון ובין השנים 1515–1521 בנה בית אחוזה חדש בהמפטון קורט. הוא ביקש לבנות את החווה כארמון קרדינל בסגנון רנסאנס איטלקי. אחד החידושים בבית האחוזה היו ארובות - קודם לכן נהגו פשוט להדליק מדורות במרכז החדר, והעשן יצא מהחלונות.
בתרבות

דמות במחזהו של ויליאם שייקספיר, הנרי השמיני.
דמות במחזה "אדם לכל עת" על חיי תומאס מור מאת רוברט בולט והסרט זוכה פרס האוסקר "אדם לכל עת" משנת 1966 בו גילם אורסון ולס את דמותו.
המחזה "אן של אלף הימים" מאת מקסוול אנדרסון. בסרט בשם זה מ-1969 גילם את דמותו אנתוני קווייל, שזכה במועמדות לפרס אוסקר לשחקן המשנה הטוב ביותר.
דמות במיני סדרה הבריטית משנות השבעים "שש נשותיו של הנרי השמיני" והסרט בשם זה משנת 1972.
בסדרת הטלוויזיה שושלת טיודור גילם את דמותו השחקן סם ניל.
בסדרת הטלוויזיה "הנסיכה הספרדייה" גילם את דמותו פיליפ קומבוס.
דמות בספר וולף הול מאת הילרי מנטל, ובסדרת הטלוויזיה וולף הול שנעשתה על פי הספר. בסדרת הטלוויזיה שיחק את דמותו ג'ונתן פרייס.
לקריאה נוספת

Peter Gwyn, The King's Cardinal: The Rise and fall of Thomas Wolsey, Pimlico, 1992 ISBN 9780712651226
Neville Williams, The Cardinal and the Secretary: Thomas Wolsey and Thomas Cromwell, Macmillan ,1976 ISBN 9780026290708
Derek A. Wilson, In the Lion's Court: Power, Ambition, and Sudden Death in the Reign of Henry VIII, 2002 ISBN 0312286961
Thomas Wolsey (1471–1530), royal minister, archbishop of York, and cardinal" by Sybil M. Jack in Oxford Dictionary of National Biography (2004)
George Cavendish, The Life and Death of Cardinal Wosley ארכיון האינטרנט
.lgbt

| --- | --- |
אין תמונה חופשית
 תאריך ייסוד:  18 ביולי 2014
 רשם:  אפיליאס
 חסות:  אפיליאס
 שימוש מיועד:  הקהילה הגאה
 מדיניויות יישוב מחלוקות:  UDRP
 DNSSEC:  כן
 get.lgbt
 
‎.lgbt היא סיומת אינטרנט הממומנת על ידי הקהילה הגאה בחסות אפיליאס. שם הדומיין הועבר לאזור השורש ב־18 ביולי 2014. הקמת .lgbt נועדה לקדם גיוון ועסקים להט"ביים, והיא פתוחה לעסקים ולארגונים להט"ביים ולכל מי שרוצה להגיע לחברים בקהילה הגאה.
תחילת הדומיין

PinkNews ו- Out Now Consulting היו בין הראשונים שהשיקו אתרי אינטרנט בדומיין .lgbt.
הערות שוליים

↑  Fagioli, Brian. "Lesbian, gay, bisexual and transgender people can now snatch a .LGBT domain" (באנגלית). betanews. נבדק ב-20 בפברואר 2017. {{cite web}}:  (עזרה)
↑  "IANA - .lgbt". Internet Assigned Numbers Authority. 18 ביולי 2014. נבדק ב-20 בפברואר 2017. {{cite web}}:  (עזרה)
↑  "Delegated Strings". ICANN. נבדק ב-20 בפברואר 2017. {{cite web}}:  (עזרה)
↑  ".LGBT - A domain name for". Backnight Solutions. נבדק ב-20 בפברואר 2017. {{cite web}}:  (עזרה)
↑  ".lgbt — Internet's first top-level domain for the LGBT community launches" (באנגלית). San Francisco, CA: LGBTQ Nation. 14 בפברואר 2015. נבדק ב-20 בפברואר 2017. {{cite web}}:  (עזרה)
↑  "The first websites ending with the domain name .lgbt go online". BBC. 12 בפברואר 2015. אורכב מ-המקור ב-20 בפברואר 2017. נבדק ב-20 בפברואר 2017. {{cite web}}:  (עזרה)
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט ובנושא להט"ב. אתם מוזמנים לתרום לוויקיפדיה ו.
תיאטרון מחול

אין תמונה חופשית
תיאטרון מחול הוא סוגת מחול המתמקדת בתנועה ובקול, ומשתמשת באמצעים הלקוחים הן מתחום התיאטרון והן מתחום המחול. הכלים המרכזיים בתיאטרון המחול הם גופם וקולם של השחקנים-רקדנים, המעבירים לקהל את כוונת הבמאי-כוריאוגרף, לרוב בהופעה חיה ובזמן נתון, דבר המחייב הכשרה ממושכת שנועדה להכשיר אותם להזדהות מוחלטת עם התפקיד.
מהפנים אל החוץ בתיאטרון המחול

מאז סוף המאה ה-19, ראשיתו של התיאטרון המודרני, הלכו ורווחו כמתודיקות משחק ובימוי שיטות השמות במרכז את ההבנה הרגשית והנרטיבית של הדמות והסיטואציה הדרמטית כנקודת מוצא. קונסטנטין סטניסלבסקי (1863-1938) היה הראשון שניסח שיטה מקיפה ומפורטת, גם בהשפעת הרעיונות של הפסיכואנליזה במתווה של זיגמונד פרויד אשר התפתחו בתקופה זו, הכוללת מערכת שאלות של "עבודת שולחן" שמטרתה לגרום לשחקן ולבמאי להבין את מניעיה הגלויים והכמוסים של הדמות מתוך הבנת הקשרה וסיפור חייה, גם החוץ-טקסטואליים, 'כאלמנטים פנים תיאטרליים' (internal theatrical state), זאת בשילוב עם ניתוח דרמטורגי של התפקיד. הכלי Magic if בעבודתו של סטניסלבסקי מסייע לשחקן לעבור ממישור המציאות למישור של דמיון ויצירה. עבודה זו של השחקן, שבמובנה הפשטני נדרש על השחקן לדמיין ולחשוב מה הוא היה עושה בנסיבות של הדמות, היא זו שמשלימה את העבודה של המחזאי ומאפשרת לשחקן להפוך את הרפליקות של הדמות ואת הפאוזות שלה לדיבור והתנהגות חיה וחיונית. זוהי עבודה מהפנים אל החוץ. סטניסלבסקי דיבר אמנם על כך שכל זיכרון רגשי כרוך בזיכרון חושי, ולעיתים, החושי מוביל את זה הרגשי, ולכן גם נתן דגש על אימון פיסי – 'אלמנטים חוץ תיאטרליים' (external theatrical state), אך המוטיבציה העיקרית נבעה מהפנים אל החוץ, מהתוכן הנרטיבי-רגשי - אל התוכן הגופני-פורמליסטי-אסתטי, אל ההתגלמות.
לי סטרסברג, הנחשב כמפתח גישתו של סטניסלבסקי, קרא לשיטתו The method. הוא כיוון לחקירה ולהעמקה של נפש האדם והתניותיה, שיטה אשר התוותה חיפוש פסיכולוגי מעמיק של נפש השחקן עצמו עד לרבדיה ומניעיה העמוקים והנסתרים כחומרי גלם לבניית הדמות. גם הוא, כפי שעשה סטניסלבסקי, כיוון את עבודת השחקן לנסיגה אל ההתעסקות הפסיכולוגית המוקרנת החוצה ובכך הציב את המוטיבציה העיקרית ככזו הנובעת מהפנים אל החוץ.
מהחוץ אל הפנים בתיאטרון המחול

בראשית שנות העשרים של המאה העשרים המחול האקספרסיוניסטי פרח בגרמניה. אנשי המחול הראשונים גדלו בתוך סצנת הציור והושפעו מקבוצות האומנים הפלסטיים. רודולף פון לאבאן היה צייר לפני שהחל לרקוד ומרי ויגמן הייתה קרובה לאנשי קבוצת "הגשר" (Die Bruck) ומיודדת במיוחד עם הצייר אמיל נולדה, ממקימי הקבוצה. בתקופה זו לאבאן ביצע צפיות ומחקרים על תנועתו הטבעית של האדם בסביבתו הטבעית. מתוך ממצאיו וניסיונותיו אלה גיבש דרך תנועתית-כוריאוגרפית ועם הזמן גם טכניקה תנועתית מפורטת ומובנית.
בעת שהותו בקומונה האוטופית Monte verita ("הר האמת") בשווייץ, עוד לפני מלחמת העולם הראשונה, הצטרפה אליו מרי ויגמן הייתה לתלמידתו וליד ימינו. יחד המשיכו לפתח את הסגנון והטכניקה. לתורתם קראו KINESTHETICA -תורת התנועה. בבסיס שיטתו נמצאת בדיקת היחס בין ארבעת מרכיבי התנועה כפי שהגדיר אותם: משקל, זרימה, זמן, כיוון Direction, Time),( Weight, Flow. עבודתו התייחסה אל המרחב הבימתי והמרחב של הגוף המבצע, אבריי תנועה הנעים, זמן – טמפו, מהירות ומשך, כל זאת בפרספקטיבת הקליטה החושית, הבלתי מטפורית, זו שמייצרת בצופה תחושות גוף ומטענים רגשיים שאינם דיסקורסיביים (Discursive). לאבאן עסק בתחום שנע מהחוץ/צורה אל הפנים, וכאמן פורמליסט שאב את המוטיבציה ליצירה מתוך חקר אודות יחסי הגומלין שבין הצורה, הזמן, החלל בתוכו נע האדם עם הרגש. לאבאן טען שלתנועה ולעולמו הפנימי של האדם יש יחסים דו-כיוונים. עבודתו של לאבאן חוקרת את הדקדוק והתחביר של התנועה, ועוסקת לא רק במבנה החיצוני של התנועה, כי אם בתוכן המנטלי והרגשי שלה, הנובע ממנה.
אחד מתלמידיו הבולטים של לאבאן היה קורט יוס (Kurt Joos) שהחל לרקוד אצל לאבן בגיל מבוגר. יוס הוא זה שטבע את המונח תיאטרון-מחול (Tanz Teater) ב-1928 כארבע שנים לאחר מכן הוא העלה את היצירה "השולחן הירוק" בתיאטרון שאנז אליזה בפריז. תיאטרון-מחול, אם כן, הוא תוצאה של מגמה בין-תחומית אשר התפתחה בתחום אמנות המופע כז'אנר פוסט מודרני שהתגבש במחצית השנייה של המאה ה-20. במקביל התפתח תיאטרון מחול בארצות הברית לשם עבר מוקד היצירה בעקבות מלחמת העולם השנייה. אמנות תיאטרון המחול מזמנת את החוויה הפרספטואלית האנושית, על אף שעל במת תיאטרון המחול יופיעו יחידות סמיוטיות, אין הכרח שהדמויות תהיינה מופרדות ומובחנות זו מזו, אין הכרח שהעלילה תהיה מסודרת, התנועה משוחררת מסיפור חיצוני והיא בעלת מעמד עצמאי, ולכן הסמיוטיקה תתקשה להחיל את ערכיה ולפענח משמעות. יחד עם כך לא זו בלבד שעל במת תיאטרון המחול יתגלם ערך אסתטי גבוה, אלא גם ביטוי קונקרטי ליסוד העולם המוחשי ופתח להזדהות חושית הן של הרקדן-שחקן והן של הצופה החש, המזדהה, הרואה, השומע, המרגיש, המריח.
סגנון העבודה משלב מחול, משחק, מלל מוזיקה וכל שאר מרכיבים שתיאטרון נזקק להם. זהו שילוב פוסט מודרני ובו בעת עתיק יומין, שילוב המיישם את קשרי הגומלין בין המוזיקה, התיאטרון והאמנות הפלסטית, כמו כן את תפקיד השחקן-רקדן ביצירה.
הוראת תיאטרון מחול

היות שתיאטרון המחול מהווה ז'אנר חדש יחסית, נדרשת מידה רבה של תשומת לב להגדרת מסגרת העשייה, המתודות והגישות השונות להוראה ויצירה בתחום. שלא כמו יוצרים ומורים מתחום המחול אשר אמונים על הטכניקות השונות, הקלאסיות והמודרניות, או יוצרים ומורים מתחום התיאטרון אשר מקנים לתלמידיהם טכניקות ומיומנויות עבודה בסיסיות, נדרש העוסק בתיאטרון מחול לעסוק בחיפוש העקרונות הבסיסים, אלו המכילים את הדרמה שבתנועה ואת התנועה שבדמות.
בין יוצרי תיאטרון-מחול ישראלים נמנים: רות זיו אייל, נאוה צוקרמן, אשרה אלקיים-רונן, רות אשל, רנה ירושלמי, רינה שיינפלד, גבי אלדור, רונן יצחקי, ניב שיינפלד, יסמין גודר, שירה אביתר ועוד.
בין יוצרים תיאטרון-מחול בינלאומיים נמנים: פינה באוש, קורט יוס, שסה וולס ועוד.
ראו גם

חלומות (יצירת מחול)
מחזמר
טיפול בתנועה
לקריאה נוספת

רות אשל, "המרד הגדול והשיבה אל השורשים", מחול עכשיו 10, ינואר 2003,(הקישור אינו פעיל)
רות אשל, "תיאטרון ומחול - נקודת מפגש", מחול עכשיו 8, מאי 2002, עמ' 4–9.
רות אשל, "מהו תיאטרון התנועה? הגדרת המושג תיאטרון-תנועה", מחול עכשיו 5, יוני 2001, עמ'27–33.
תיאטרון-תנועה בישראל 1976–1991, חיבור לשם קבלת תואר דוקטורט על ידי רות אשל, אוניברסיטת תל אביב, הפקולטה לאמנויות, החוג לאמנות התיאטרון, אוקטובר 2001. החיבור מצוי באוניברסיטת תל אביב ובאתר "יומני מחול". israeldance-diaries.co.il
שרה הדלנד

| --- | --- |
אין תמונה חופשית
 לידה:  15 במאי 1971 (בת 53) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1994 
 מקום לימודים:  Wilmslow High School  Laine Theatre Arts 
 פרופיל ב-IMDb
 
שרה הדלנד (באנגלית: Sarah Hadland; נולדה ב-20 בפברואר 1971) היא שחקנית אנגלייה המוכרת בעיקר מהופעתה בתפקיד סטיבי בסדרה הקומית של ה-BBC "מירנדה" ועבודתה עם דייוויד מיטשל ורוברט וב.
ביוגרפיה

שרה הדלנד נולדה בלונדון ולמדה מחול מגיל 3. בהיותה בבית הספר "וילמסלו היי סקול" בצ'שייר החלה לעסוק בביטבוקס ובתיאטרון חובבים עם להקת התיאטרון לנוער "טמפו" שבווילמסלו (אנ'). היא למדה משחק ב-"Laine Theatre Arts College" באפסום שבמחוז סארי. הקריירה שלה בתיאטרון החלה כשהייתה בת 19 והופיעה במחזות זמר כמו "קאטס" ו"גריז" בתיאטראות וסט אנד שבלונדון.
אחרי שש שנים החלה הדלנד לשחק בסיבובי הופעות בין השאר במחזה "מי מפחד מווירג'יניה וולף?". באותה תקופה החלה לפתח את כשרונה כקריינית (voiceover artist). היא השתתפה במשחקי וידאו כמו "Dragon Quest VIII" עבור פלייסטיישן 2.
בטלוויזיה הופיעה הדלנד בתפקידי משנה בסדרה "נערות רעות" ובסדרה "The Bill". אחר כך קבלה תפקידים גדולים יותר בסדרה הקומית "מחלקה אלטרנטיבית" ובקומדיה "Broken News". היא כיכבה בסרטי הקולנוע "קונפטי" ו-"Magicians" לצדם של הקומיקאים דייוויד מיטשל ורוברט וב, ובסרט הטלוויזיה "סטרטר לאהבה" של ערוץ BBC One. ב-2009 הצטרפה הדלנד למירנדה הארט בסדרה הקומית "מירנדה" שמבוססת על סדרת הרדיו "Miranda Hart's Joke Shop" ושכוללת את אותו צוות שחקנים.
ב-2007 החלה הדלנד להשתתף בסדרה הקומית של רדיו 4 של ה-BBC בשם "תקוות קודרות" (Bleak Expectations) פרודיה על הרומנים של צ'ארלס דיקנס ועל החיבה לתקופה הוויקטוריאנית (אנ'). בסדרה גילמה את הדמויות לילי סורקוויל, בתו של סר פיליפ "פיפ" בין במשך ארבע עונות. עוד שיחקה בדמות ריפלי פסונד (אשתו השלישית של פיפ) ובדמות מיס כריסטמסשם (פרודיה על מיס האווישם מהספר "תקוות גדולות"). ב-2011 לוהקה הדלנד בתפקיד המורה החדשה לאנגלית, לינדה רדלי, בסדרת הדרמה של ה-BBC "דרך ווטרלו". עוד כיכבה בסדרה "Horrible Histories" בערוץ CBBC. ב-2013 החלה להופיע בתפקיד טריש, מנהלת לשכת תעסוקה, בסיטקום של ITV בשם "החבר'ה מהלשכה".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1998 | בזיל | Basil | חדרנית |  |
| 1999 |  | Julie and the Cadillacs | נערה על הבמה |  |
| 2006 | קונפטי | Confetti | ג'ן |  |
| 2007 |  | Magicians | קרול |  |
| 2007 |  | Grow Your Own | קרלה |  |
| 2008 | קוונטום של נחמה | Quantum of Solace | פקידת קבלה |  |
| 2010 | שנה מעוברת | Leap Year | עובדת בשירות לקוחות בשדה תעופה |  |
| 2010 |  | Professor Layton and the Eternal Diva | סיליה רידלי |  |
| 2012 | עכשיו זה טוב | Now Is Good | קרוליין |  |
| 2013 | ברטון וטיילור | Burton & Taylor | קתרין ווקר (אנ') | סרט טלוויזיה |
| 2019 | רקסי המלך | The Queen's Corgi | מיצי | דיבוב |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 |  | A Dark-Adapted Eye | אלסי | סדרת טלוויזיה |
| 1998 | בוב ומרגרט | Bob and Margaret | תפקידים שונים |  |
| 2002 | נערות רעות | Bad Girls | ספייק | סדרת טלוויזיה (3 פרקים) |
| 2002 | ילדה של אבא | Daddy's Girl | בלשית פרקס | סרט טלוויזיה |
| 2002, 2004 |  | The Bill | מל רולנד לרה סיליטון |  |
| 2002, 2006 | רופאים | Doctors | דב ונדי דריסקול |  |
| 2003 | תרופה מתוקה | Sweet Medicine | ג'יל | סדרת טלוויזיה (פרק אחד) |
| 2004 | חדר מיון | Casualty | סנדרה לי | בפרק "Parenthood" |
| 2004 | פיפ שואו | Peep Show | קארן | סדרת טלוויזיה (פרק אחד) |
| 2005 |  | Man Stroke Woman | לקוחה בפאב | סדרת טלוויזיה (2 פרקים) |
| 2005 |  | Heatwave | פיפה קונורס | סרט טלוויזיה |
| 2005 | בטהובן | Beethoven | יוהנה ואן בטהובן | מיני-סדרה |
| 2005 | סמי הכבאי | Fireman Sam | פני מוריס, בלה לזניה ותפקידים נוספים | סדרת טלוויזיה (דיבוב) |
| 2005 | החברה הגבוהה | Mile High | ג'ינה | סדרת טלוויזיה (פרק אחד) |
| 2005 |  | Broken News | קלייר |  |
| 2006 | מחלקה אלטרנטיבית | Green Wing | אחות | סדרת טלוויזיה (פרק אחד) |
| 2006 | סקסונדייל | Saxondale | טינה | סדרת טלוויזיה (פרק אחד) |
| 2007 |  | Supernormal | שנגרלה ותפקידים נוספים |  |
| 2007 | סטרטר לאהבה | Learners | פיונה | סרט טלוויזיה |
| 2007 | צוות איי טי | The IT Crowd |  |  |
| 2008–2010 | מיטשל ווב | That Mitchell and Webb Look | תפקידים שונים | עונות 2–4 |
| 2008 | מרק אהבה | Love Soup | שרה | בפרק "The Menaced Assassin" |
| 2008 | אנשים יפים | Beautiful People | מיס דאנדרדייל | בפרק "How I Got My Tongs" |
| 2008 | אחרי שהלכת | After You've Gone | ליזה | בפרק "Damaged" |
| 2008–2009 | תפאורות קרטון | Moving Wallpaper | ג'יליאן מקגוורן | סדרת טלוויזיה |
| 2009–2013 |  | Horrible Histories | תפקידים שונים | סדרת טלוויזיה |
| 2009–2015 | מירנדה | Miranda | סטיבי סאטון | סדרת טלוויזיה |
| 2010 |  | How Not to Live Your Life | קארן | בפרק "Don's New Job" |
| 2011–2012 | דרך ווטרלו | Waterloo Road | לינדה ראדלי | עונה שביעית |
| 2011–2012 |  | The Jury | טניה הוקינס |  |
| 2011–2012 | בית קדרות לממכר וכאלה | The Bleak Old Shop of Stuff | מיס טייטקלנץ' |  |
| 2013– | החבר'ה מהלשכה | The Job Lot | טריש | סדרת טלוויזיה |
| 2015 |  | Ballot Monkeys | קייט סטנדן |  |
| 2015 |  | Brotherhood | הדודה דבי |  |
| 2015 |  | Horrible Histories | המלכה ויקטוריה | בפרק "Tricky Queen Vicky" |
| 2015 | בוב הבנאי | Bob the Builder | דיזי, קול במעלית, בטסי, טילי | סדרת טלוויזיה (13 פרקים) |
| 2016 | גלוונט | Galavant | קתרין | בפרק "Bewitched, Bothered, Belittled" |
| 2016 | אבן הירח | The Moonstone | מיס קלק | מיני-סדרה |
| 2018 | פסיכולוג לרגע | Hang Ups | פיונה בלינגהם | סדרת טלוויזיה |
משחקי וידאו

| שנה | שם | תפקיד | הערות |
| --- | --- | --- | --- |
| 2004 | Fable | תפקידים שונים |  |
| 2004 | Dragon Quest VIII: Journey of the Cursed King | תפקידים שונים | גרסה אנגלית |
| 2005 | Buzz! The Music Quiz |  |  |
| 2006 | Medieval II: Total War | תפקידים שונים |  |
| 2007 | Hot Shots Tennis | אשלי, לילי, קרול | גרסה אנגלית |
| 2008 | Overlord II | מיסטרס קלדה |  |
| 2008 | Everybody's Golf: World Tour | סוניה, אניה | גרסה אנגלית |
| 2012 | LittleBigPlanet PS Vita | גברת סאנשיין |  |
תפקידים בתיאטרון

קאטס
גריז
Time and the Conways
מי מפחד מווירג'יניה וולף?
תפקידים ברדיו

מר וגברת סמית' – אנאבל (עונה ראשונה) – 2012
That Mitchell and Webb Sound ‏– (עונה רביעית) 2004
Edge Falls ‏– ואלרי (עונות 1 ו-2) – 2008
Miranda Hart's Joke Shop ‏– סטיבי סאטון – 2008
Bleak Expectations ‏– לילי, בתו של סר פיליפ, ריפלי פסונד, אשתו השלישית של פיפ (עונות 2–5) ומיס כריסטמסשם (עונה שלישית) – 2007
20 Cigarettes – ליזה / מישל / קרוליין – 2006
הערות שוליים

↑  From cat litter to the cat's whiskers Swindon Advertiser – 14 November 2003
↑  Sarah's big break as star of Confetti Macclesfield Express – 24 May 2006
↑  Reid-Smith, Tris (26 באפריל 2012). "Gay actor Russell Tovey to star in new ITV sitcom". נבדק ב-26 באפריל 2012. {{cite web}}:  (עזרה)
| --- | --- |
בקרת זהויות :  BIBSYS: 15007386  ISNI: 0000 0003 7191 9113  LCCN: no2009056000  MusicBrainz: a1742a94-21fb-45ab-bb5b-c53dd127bbd7  NTA: 377510475  VIAF: 86352561   WorldCat (עם VIAF): 86352561
1925 בגרמניה

| 0 | 1 | 2 | 3 |
| --- | --- | --- | --- |
| «««  1924   1923  1922 |  דגל גרמניה | 1925  בגרמניה |  »»»  1926   1927   1928 |
כל ערכי השנים בגרמניה • אירועים בולטים בעולם ב-1925 פורטל גרמניה • לוח שנה של שנת 1925
שנת 1925 בגרמניה הייתה השנה בה ציינה גרמניה 54 שנות לאום.
הנהגה

נשיא גרמניה - פאול פון הינדנבורג.
קנצלר גרמניה - וילהלם מרקס, (מפלגת המרכז הגרמנית) עד 15 בינואר, לאחר מכן הנס לותר, (ללא שיוך פוליטי).
אירועים

15 בינואר - הנס לותר הופך לקנצלר גרמניה, לאחר התפטרותו של וילהלם מרקס.
25 בפברואר - אדולף היטלר מופיע בפומבי בפעם הראשונה מאז שוחרר מהכלא.
25 באפריל - פאול פון הינדנבורג זוכה ב-48.5% מהקולות בבחירות על נשיאות גרמניה, אל מול 42.2% לווילהלם מרקס, קנצלר גרמניה לשעבר.
13 ביולי - צרפת מתחילה בנסיגתה מחבל הריין.
29 באוגוסט - ולטר פון ליטוויץ ונוספים המעורבים בניסיון ההפיכה של מרץ 1920 מקבלים חנינה מממשלת גרמניה.
16-5 באוקטובר - בריטניה, צרפת, איטליה, בלגיה וגרמניה מסכימות על הגבול המערבי של גרמניה וחותמות על הסכם סיוע הדדי על מנת לייצב את הגבולות של רפובליקת ויימאר באזור לוקרנו, שווייץ.
12 באוקטובר - גרמניה וברית המועצות חותמות על הסכם כלכלי.
1 בדצמבר - בריטניה נסוגה מהעיר קלן שבגרמניה.
נולדו

2 באפריל - הנס רוזנטל, מנחה בטלוויזיה הגרמנית (נפטר ב-1987).
5 במאי - אדי ארנט, שחקן גרמני (נפטר ב-2013).
6 בספטמבר - משה גושן-גוטשטיין, בלשן ישראלי יליד גרמניה (נפטר ב-1991).
7 באוקטובר - פרד ברטלמן, זמר גרמני (נפטר ב-2014).
12 בנובמבר - היינץ שוברט, שחקן וקומיקאי גרמני (נפטר ב-1999).
28 בדצמבר - הילדגרד קנף, שחקנית גרמנית (נפטרה ב-2002).
נפטרו

4-5 בינואר - ריצ'רד סארן, אדריכל גרמני (נולד ב-1852).
7 בינואר - אמיל שאפה, טייס קרב גרמני (נולד ב-1890).
28 בינואר - פרידריך אברט, פוליטיקאי גרמני ונשיא רפובליקת ויימאר (נולד ב-1871).
15 ביוני - ריכרד טייכמן, שחמטאי גרמני (נולד ב-1868).
9 באוקטובר - הוגו פרוס, עורך דין גרמני ופוליטיקאי ליברלי (נולד ב-1860).
14 בנובמבר - אגנס צימרמן, פסנתרנית ומלחינה גרמנית (נולדה ב-1847).
1925 בארצות הברית

| 0 | 1 | 2 | 3 |
| --- | --- | --- | --- |
| «««  1924   1923  1922 |  דגל ארצות הברית | 1925  בארצות הברית |  »»»  1926   1927   1928 |
כל ערכי השנים בארצות הברית • אירועים בולטים בעולם ב-1925 פורטל ארצות הברית • לוח שנה של שנת 1925
1925 בארצות הברית הייתה השנה בה חגגה ארצות הברית 149 שנה מיום היווסדה.
הנהגה

הנשיא: קלווין קולידג' (המפלגה הרפובליקנית)
סגן הנשיא: התפקיד לא היה מאויש עד 4 במרץ, צ'ארלס דוז (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
1 בינואר – האסטרונום האמריקאי אדווין האבל מודיע על גילוי גלקסיות הנמצאות מחוץ לשביל החלב.
13 במרץ – מדינת טנסי אוסרת על לימוד תורת האבולוציה בבתי הספר, חוק שהוביל למשפט הקופים.
10 ביולי – משפט הקופים: בדייטון טנסי, מתחיל משפטו של ג'ון סקופס, מורה למדעים בתיכון שהואשם שלימד את תורת האבולוציה ובכך הפר את החוק במדינה.
נולדו

26 בינואר – פול ניומן, שחקן קולנוע אמריקאי (נפטר ב-2008)
8 בפברואר – ג'ק למון, שחקן ובמאי קולנוע אמריקאי (נפטר ב-2001)
20 בפברואר – רוברט אלטמן, במאי קולנוע וטלוויזיה אמריקאי (נפטר ב-2006)
19 במאי – מלקולם אקס, פוליטיקאי אפרו-אמריקאי (נרצח ב-1965)
3 ביוני – טוני קרטיס, שחקן קולנוע אמריקאי (נפטר ב-2010)
8 ביוני – ברברה בוש, הגברת הראשונה לשעבר של ארצות הברית. אשתו של ג'ורג' הרברט ווקר בוש (נפטר ב-2018)
12 במאי – יוגי ברה, שחקן בייסבול אמריקאי
13 בספטמבר – מל טורמה, זמר אמריקאי יהודי (נפטר ב-1999)
16 בספטמבר – בי. בי. קינג, גיטריסט וזמר אמריקאי (נפטר ב-2015)
26 בספטמבר – מרטי רובינס, מוזיקאי אמריקאי
13 באוקטובר – לני ברוס, קומיקאי אמריקאי (נפטר ב-1966)
23 באוקטובר – ג'וני קרסון, מנחה טלוויזיה אמריקאי (נפטר ב-2005)
27 באוקטובר – וורן כריסטופר, מזכיר המדינה ה-63 של ארצות הברית (נפטר ב-2011)
4 בנובמבר – דוריס רוברטס, שחקנית אמריקאית
17 בנובמבר – רוק הדסון, שחקן אמריקאי (נפטר ב-1985)
20 בנובמבר – רוברט פ. קנדי, פוליטיקאי אמריקני (נרצח ב-1968)
8 בדצמבר – סמי דייוויס ג'וניור, בדרן, שחקן וזמר אמריקאי (נפטר ב-1990)
13 בדצמבר – דיק ואן דייק, שחקן וקומיקאי אמריקאי
נפטרו

פרק זה לוקה בחסר. אנא תרמו לוויקיפדיה ו.
8 בינואר – ג'ורג' בלווז, צייר אמריקאי (נולד ב-1882)
.lk

| --- | --- |

 תאריך ייסוד:  1990 
 www.nic.lk
 
‎.lk ‏(.ලංකා/.இலங்கை) היא סיומת האינטרנט בסרי לנקה. חברות זרות שאין להן נוכחות מקומית יכולות רק לשריין את הדומיינים הפתוחים ברמה השנייה והמתאימה שלהם (דרך רישום הדומיין LK או סוכנים). על מנת להירשם ולהשתמש בשם עליהם להיות בעלי כתובת איש קשר בסרי לנקה (שניתן להשיג באמצעות סוכן או משרד עורכי דין).
סיומות אינטרנט משניות

ההרשמות נלקחות ברמה השנייה וגם ברמה השלישית מתחת לשמות שונים של דרגה שנייה. רישום ברמה שנייה חוסם אוטומטית את השם מהרישום על ידי מישהו אחר תחת כל אחד משמות הרמה השלישית.
שמות אלה ברמה שנייה זמינים לרישום בתוכם:
רישום מוגבל:
.gov.lk: מחלקות ממשלתיות בסרי לנקה (שומר אוטומטית שם ברמה השנייה ומתחת לכל שאר השמות ברמה השנייה).
.ac.lk: מוסדות מחקר והשכלה גבוהה בסרי לנקה.
.sch.lk: בתי ספר רשומים בסרי לנקה.
.net.lk: ספקי שירותי אינטרנט מורשים בסרי לנקה.
.int.lk: ארגוני אמנה בינלאומיים.
הרשמה פתוחה:
.com.lk: גופים מסחריים.
.org.lk: ארגונים שאינם מסחריים.
.edu.lk: אתרים חינוכיים.
.ngo.lk: ארגונים לא ממשלתיים.
.soc.lk: אגודות רשומות.
.web.lk: אתרי אינטרנט.
.ltd.lk: חברות באחריות מוגבלת.
.assn.lk: אגודות.
.grp.lk: קבוצות חברות.
.hotel.lk: מלונות.
תחומים ברמה העליונה הבינלאומית

בספטמבר 2010 נרשמו שני תחומים ברמה העליונה לסרי לנקה. הם הפכו לפעילים במהלך 2011.
.ලංකා עבור שמות דומיינים בשפה הסינהאלית.
.இலங்கை לשמות דומיינים בשפה הטמילית.